Раличево
Раличево е село в Южна България. То се намира в община Крумовград, област Кърджали. Отстои на 23 км югозападно от Крумовград, на 42 км югоизточно от Кърджали.

География 
Село Раличево се намира в планински район. Разположено е в район с полупланински и хълмист релеф на надморска височина около 500 м. Климатът е преходно-средиземноморски, зимите са сравнително меки, а летата са продължителни и горещи. Раличево се намира само на около 20 км от държавната граница с Гърция.

История 
Твърди се, че селото е създадено от човек на име Рахман Ходжа (турското наименование на селото е Рахман Ходжа). Данните за живота му са неизвестни. Най-старата надгробна плоча в селото датира от 1770г. и принадлежи на еничар.

По време на балканските войни няколко къщи биват опожарени.
След разпадането на Гюмюрджинската република,
селото попада под контрола на България. Има няколко души от село Раличево, които са участвали в Първата световна война.

През 1934г. селото се преименува от Рахман-Ходжа на Раличево.

Население

Религия и етнически състав 
Всички жители на селото са 
турци-мюсюлмани.

Образование и здравеопазване 
Най-близките училище и читалище се намират в село Токачка. Медицинска помощ може да бъде получена отново там - на територията на селото има един общопрактикуващ лекар. Детска градина, средно училище и многопрофилна болница ще намерите в общинския град.

Галерия

Бележки 

Села в област Кърджали
Населени места в община Крумовград